Κοντά στη λήξη του προγράμματος, τον Αύγουστο του 2018, θα καταργηθούν πλήρως τα capital controls όπως εκτιμούν ανώτατες τραπεζικές πηγές και διευκρινίζουν πως τότε, σε 12 μήνες από σήμερα, θα απελευθερωθεί καθολικά η μεταφορά κεφαλαίων Ελλήνων στο εξωτερικό .

Στο πλαίσιο του «οδικού χάρτη» που έχουν σχεδιάσει το υπουργείο Οικονομικών και η Τράπεζα της Ελλάδος για τη χαλάρωση των κεφαλαιακών περιορισμών, από την 1η Σεπτεμβρίου επέρχονται σημαντικές αλλαγές στα capital controls αφού οι καταθέτες θα μπορούν να κάνουν ανάληψη έως 1.800 ευρώ οποτεδήποτε μέσα στον μήνα. Περαιτέρω ανάληψη άνω του ποσού αυτού, θα ισχύει μόνο για όσους καταθέτουν φυσικό χρήμα στην τράπεζα (ανάληψη έως και το 100% των ποσών που καταθέτουν) και για εμβάσματα από το εξωτερικό (ανάληψη του 50% του ποσού του εμβάσματος).

Τα επόμενα βήματα προς την περαιτέρω χαλάρωση των περιορισμών στην κίνηση κεφαλαίων εντάσσονται στο πλαίσιο μιας ολοκληρωμένης και προσεκτικής στρατηγικής, που βασίζεται σε συγκεκριμένες προϋποθέσεις, ώστε να διαφυλαχθεί η χρηματοπιστωτική και μακροοικονομική σταθερότητα κατά τη διάρκεια της διαδικασίας. Αυτές οι προϋποθέσεις είναι οι εξής:

Η βελτίωση των μακροοικονομικών συνθηκών , η οποία με τη σειρά της συμβάλλει αμφίδρομα στη βελτίωση του οικονομικού κλίματος.

, η οποία με τη σειρά της συμβάλλει αμφίδρομα στη βελτίωση του οικονομικού κλίματος. Η βελτίωση του κλίματος στις αγορές και στο καταθετικό κοινό, με αύξηση των καταθέσεων του ιδιωτικού τομέα.

Η συνεχής πρόοδος όσον αφορά την υλοποίηση του προγράμματος προσαρμογής.

Η σταδιακή αποκατάσταση της πρόσβασης των ελληνικών τραπεζών και του Ελληνικού Δημοσίου στις χρηματοπιστωτικές αγορές.

στις χρηματοπιστωτικές αγορές. Η προσεκτική παρακολούθηση και ανάλυση της ρευστότητας των ελληνικών τραπεζών κατά τη διαδικασία της χαλάρωσης των περιορισμών, καθώς και της ικανότητάς τους να αντεπεξέρχονται σε ενδεχόμενη μεταβλητότητα της ρευστότητάς τους κατά τη διαδικασία αυτή.

Τα επόμενα βήματα χαλάρωσης των κεφαλαιακών ελέγχων επικεντρώνονται στη σταδιακή άρση της απαγόρευσης ανοίγματος λογαριασμών από φυσικά πρόσωπα και επιχειρήσεις και στη χαλάρωση των προϋποθέσεων για τη δημιουργία νέου κωδικού πελάτη.

Το άνοιγμα λογαριασμών

Ήδη από την 1η Σεπτεμβρίου θα επιτρέπεται το άνοιγμα λογαριασμού μέσω της δημιουργίας νέου κωδικού πελάτη για συναλλαγές που αφορούν :